text: Tað eydnaðist heldur ikki hesa ferð móti Kýpros
text: #000002
text: Silver League, menn:Kýpros – Føroyar (spældur í Føroyum): 3-0 (25-19, 25-15, 25-15)Vónir vóru undan dystunum ímóti Kýpros í gjár og í dag, at tað skuldi fara at eydnast at vinna á Kýpros fyri fyrstu ferð, ella í hvussu er at vinna eitt sett. Men eftir báðar dystirnar má ásannast, at enn restar nakað í, at tað fer at eydnast at vinna á Kýpros, men at vinna fyrsta settið ímóti teimum, er kanska ikki so langt burtur kortini.Settúrslitini siga, at tað gekst verri í dag enn í gjár. Tað er kanska eisini rætt, men sigur kortini ikki allan sannleikan, tí løtur vóru hesa ferð, sum løgdu upp til eitt heilt gott úrslit, men tá til stykkis kom, fór tað kortini fyri mutur og skutur, tá settini skuldu avgerast. Lítið er at ivast í, at tvørrandi royndirnar hjá føroyska liðnum eiga sína søku í hesum. Hinvegin kann unga føroyska liðið menna seg nógv næstu árini, og tí er ikki grund til at falla í fátt. Tvørturímóti!Føroyar komu nógv betur frá byrjan í dag enn í gjár, og hóast tað hevði hug til at dragna miðskeiðis í fyrsta setti, so bardu Føroyar seg innaftur í dystin, og minkaðu um munin til 19-20. Men so vann Kýpros næstu fimm bóltarnar og settið 25-20.Í øðrum setti sá heilt gott út, tá Føroyar løgdu seg á odda 5-2, men við servu, sum tók í netkantin, legði Kýpros seg framum 8-7, og so gekk skjótt skeivan veg hjá okkara. Konsentratiónin tóktist vera farin, og skjótt hevði Kýpros vunnið 25-15.Triðja settið var ikki heilt ólíkt tí undanfarna. Føroyar vóru væl við til 8-10, men so fór at dragna millum liðini, og seinastu løtuna sóu Føroyar út sum eitt lið, sum ikki trúði so nógv uppá tað, og so vann Kýpros 25-15.Sunnudagin kl. 19 spæla Føroyar aftur á heimavølli – hesa ferð ímóti Lettlandi, sum er styrkismett nr. 27 í Evropa. Føroyar eru nr. 37 og Kýpros nr. 35.
text: #000003
text: Myndir: Hava verið í Góðmansskorð
text: #000006